Lovens formål var å sikre et landsdekkende formidlingstilbud av postsendinger til rimelig pris og til god kvalitet. Loven gav Posten Norge AS monopol på befordring av brev under 50 gram. Som motytelse til denne eneretten stilte samfunnet krav om oppfyllelse av konsesjonspålagte oppgaver, blant annet levering av post til hele landet, seks dager i uka, til samme pris.